માર્જિનના મામલે રિપોર્ટમાં કહેવાયું છે કે તેમાં સાધારણ ૦.૨૦ ટકાનો ઘટાડો જોવા મળી શકે છે. તેમ છતાં અગાઉના ક્વાર્ટરમાં ૧-૨.૫૦ ટકા જેવો સરેરાશ ઘટાડો થતો હતો તેના આ ઘટાડો ઓછો હશે. ક્રૂડ ઓઈલનો અનેક પ્રોડક્ટ્સનાં ઉત્પાદનમાં રો મટીરિયલ તરીકે ઉપયોગ થતો હોવાથી તેની વિપરીત અસર માર્જિન પર પડશે. ક્રૂડ ઓઈલના ભાવ છેલ્લાં ખાસ્સા સમયથી ૭૫ ડોલર આસપાસ જ છે અને આ ક્વાર્ટરમાં એક સમયે તે ૮૦ ડોલરની નજીક પહોંચી ગયા હતા. ઓટોમોબાઈલ, રિટેલ અને એરલાઈન સર્વિસીઝમાં વોલ્યુમ વધશે જેને કારણે ૧૫ ટકાથી વધુ આવક થશે. કોમોડિટી સેક્ટરમાં નેચરલ ગેસ અને સિમેન્ટ સેક્ટરમાં વોલ્યુમ વધ‌વાને કારણે આવક નોંધપાત્ર વધશે. પેટ્રોકેમિકલ્સ અને સ્ટીલ પ્રોડક્ટ્સને પણ ઊંચા ભાવનો ફાયદો મળશે અને આવક સારી વધશે. ડોલર સામે રૂપિયો નબળો પડવાથી આઈટી અને ફાર્મા જેવા નિકાસલક્ષી સેક્ટરની કંપનીઓને પણ ફાયદો થશે. તાજેતરના સમયમાં ડોલર સામે રૂપિયો ૬૯ની સપાટી તોડીને નવી ઐતિહાસિક નીચી સપાટી પર સરકી ગયો છે અને ચાલુ સપ્તાહે તે ૭૦ની સપાટી તોડે તેવી શક્યતા એનલિસ્ટ્સે દર્શાવી છે.